M e n s a h e t i UM Un a a P a n gUlUe n , D i s i eMb r e 2 0 1 0 Ni Presidente Dieter F. Uchtdorf Maikadua a Mammagbaga iti Umuna a Pangulue Makitatayo kadi ti Cristo? Maysa a rabii ibasbasaan ti maysa a lelong ti estoria iti apokona a babai nga agtawen iti uppat idi tumangad daytoy ket kinunana, "Lelong, kitaem dagidiay bituen!" Immisem a siaayat ti lakay ket kinunana, "Addata iti uneg, dungngo. Awan dagiti bituen ditoy." Ngem impetteng ti ubing, "Adda dagiti bituen ditoy siledmo! Kitaem!" Timmangad ti lelong ket, iti siddaawna, nakitana a nawarasan ti kisame iti sumilsileng a metal. Saan a makita daytoy iti kaaduan a gundaway, ngem no kasdiay nga anninawan ti lawag ti sumilsileng, pudno a kasla maysa daytoy a tay-ak dagiti bituen. Inurayna ti mata ti maysa nga ubing a kumita kada- gitoy, ngem addada idiay. Ket manipud iti dayta a kanito, idi immuneg ti lelong iti daytoy a siled ket timmangad, nakitana no ania ti saanna pay pulos nakitkita idi. Mangisalakan? Ti Anak ti Dios, ti nabayagen nga inur-uray ken naikari a Mesias - ket adda Isuna iti nagbabaetanda! Malagipyo kadi no ania ti imbaga ti anghel ka- dagiti agpaspastor? "Nayanak kadakayo idiay ili ni David ti maysa a Manangisalakan, isu ti Cristo nga Apo." Ket kinunada iti bagbagida, "Intayo ngarud idiay Betlehem, ket kitaentayo daytoy a naaramid" (Lucas 2:11, 15). Kas kadagiti agpaspastor idi punganay, masapul a sawentayo iti puspusotayo, "Kitaentayo koma daytoy a naaramid." Masapul a tarigagayantayo daytoy iti puspu- sotayo. Kitaentayo koma ti Maysa a Nasantuan ti Israel iti kulloong, iti templo, iti rabaw ti bantay, iti krus. Kas kadagiti agpaspastor, itandudo ken idaydayawtayo koma ti Dios gapu kadagitoy a damdamag maipapan iti naindaklan a rag-o! Sumsumrektayo iti sabali pay a nakaskasdaaw a pa- nawen ti Paskua a napnuan kadagiti musika ken silaw, kadagiti pasken ken sagsagut. Ngem maiduma iti amin a tattao, datayo a kas miembro ti simbaan a mangik-ikut iti nagan ti Mangisalakan ket kasapulan a kumitatayo iti labes ti akinruar a pannakaiparang ti panawen ti paskua ken kitaentayo ti nangayed a kinapudno ken kinapintas daytoy a panawen ti tawen. Mano ngata idiay Betlehem ti makaammo nga idiay mismo, iti asidegda, ti naikaipasngayan ti No dadduma dagiti karigatan a bambanag a maki- tatayo ket isu dagitay mismo nga adda a kanayon iti imatangtayo. Kas iti lelong a napaay a nakakita kadagiti bituen iti kisame, no dadduma ditayo met makita dagiti nalawag a makita. Datayo a nakakitan iti nagloriaan a mensahe ma- ipanggep iti yaay ti Anak ti Dios, datayo nga imma- waten iti bagbagitayo ti naganna ken nakitulagen a magnatayo iti dalanna a kas disipulona - nasken a saantayo a mapaay a manglukat iti puspuso ken 1
pampanunottayo ket sipupudno a kumitatayo Kenkuana. Nakaskasdaaw ti panawen ti Paskua iti adu a wagas. Daytoy ti panawen ti naasian a panagaramid kadagiti aramid a kinaimbag ken nainkabsatan a pammateg. Daytoy ti panawen ti panagbalintayo a managutob maipapan iti bukodtayo a panagbiag ken maipapan kadagiti adu a parabur nga aw- awatentayo. Daytoy ti panawen ti panangtedtayo iti pammakawan ken pannakapakawan. Daytoy ti panawen a panagragragsaktayo kadagiti musika ken silaw, kadagiti pasken ken sagsagut. Ngem ti sileng- sileng ti panawen ket saan koma a mangpakudrep wenno mangpalidem iti panagkitatayo ken mang- lapped kadatayo iti pudno a panangimatangtayo iti Prinsipe ti Kappia iti kinatan-okna. Aramidentayo amin koma daytoy a panawen ti Paskua ita a tawen a maysa a panawen ti panagrag-o ken panagrambak, maysa a panawen a pakabigbigan- tayo ti milagro a ti Mannakabalin a Diostayo ket imba- onna ti Bugbugtong nga Anakna, a ni Jesucristo, tapno mangsubbot iti lubong! Dagiti KaPaNUNotaN Para iti PaNaNgisUro maNiPUD iti Daytoy a meNsahe 1. "Dagiti aktibidad a pangawis iti panagdeng- ngeg ket mabalin a mausar a pangparnuay iti interes ken makatulong kadagiti sursuruan a mangipamaysa iti panagdengngegda iti topiko ti adalen. . . . Dagiti ladawan ket napateg a ramit para iti panangpapigsa iti kangrunaan a kapanunotan ti maysa nga adalen ken pangtulong kadagiti sursuruan nga agtalinaed iti kinapasnekda" (Teaching, No Greater Call [1999],160, 176). bayat ti panangrugim iti panangiburay iti day- toy a mensahe, ibilangmo ti panangusar iti aktibidad a pangawis iti panagdengngeg kas iti panangipakita iti maysa a ladawan wenno panangiburay iti maysa a nasantuan a kasuratan wenno panangkiddaw iti maysa a pamilia a mangpanunot no kasano a mayaplikar daytoy iti mensahe. 2. "Maysa koma kadagiti kapatgan a panggepmo a tun-oyen ket mangtulong kadagiti dadduma a mang- yaplikar kadagiti pagbatayan ti ebanghelio kadagiti inaldaw a kasasaad. . . . tulongam dagiti sursuruan 2 a mangtakuat kadagiti parabur a sumangbay no agtungpaltayo iti ebanghelio" (Teaching, No Greater Call, 159). Kalpasan ti panangiburay iti daytoy a men- sahe, ibilangmo ti panangawis kadagiti miembro ti pamilia tapno iburayda dagiti padasda bayat ti pana- ngipamaysada maipapan iti Mangisalakan kabayatan ti panawen ti Paskua. agtUtUbo Paskua ti misionario Ni Loran Cook bayat ti maikadua a Paskuak a kas maysa a full- time a misionario, sumarsarungkarkami iti ka- duak iti maysa a kabumbuniag a miembro ken ti pamiliana. Kalpasan ti dakkel a pangrabii ti Paskua, imburaymi kadakuada ti maysa a mensahe ti Paskua. Kiniddawmi iti pamilia a mangidrowingda kadagiti banag a mangipalagip kadakuada iti panawen ti Paskua, kas kadagiti bitbituen, sagsagut, pannakaipasngay, ken dagiti Christmas tree. Kalpasanna binasami ti su- magmamano a nasantuan a kasuratan, agraman ti 2 nephi 19:6: "ta nayanak kadatayo ti maladaga, maited kadatayo ti anak a lalaki; ket maipabaklayto kenkuana ti panangituray; ket maawaganto iti nakaskasdaaw, Mamagbaga, ti naindaklan a Dios, ti agnanayon nga ama, ti Prinsipe ti Kappia." Kinantami ti "Once in royal David's City" (Hymns, no. 205), binuyami ti pelikula maipapan iti Pannakaipasngay, ket imburaymi ti pammaneknek maipanggep ken ni Jesucristo. Daytoy ket maysa a Paskua kadagiti simple a kasasaad, nga adayo manipud kadagiti pamilia ken kadagiti gagangay a parambak ti Paskua, ngem bayat ti panangiburaymi iti pammaneknek maipapan iti Mangisalakan, nariknak ti naun-uneg a panagayat ken panagyaman Kenkuana ken iti pannakayanakna ngem iti pannakaammok kasakbayanna. naamirisko a daytoy ti maudi a Paskuak nga addaak iti panag- serbi a kas full-time a misionario iti nailangitan nga amak, ngem naawatak a makapagpaneknek kaniak ti espirituna maipanggep iti anakna uray sadino man ti ayanko.
aNNaK Panangsapul a mangkita iti mangisalakan Kinuna ni Presidente Uchtdorf nga iti panawen ti Paskua nasken a sapulentayo dagiti banag a mangi- palagip kadatayo maipanggep iti biag ti Mangisalakan. sapulen kadagiti reperensia ti nasantuan a kasuratan iti baba tapno sursuruen ti sumagmamano a napapateg a pasamak iti biagna. 3 Mateo 2:1-2 lucas 2:46 Mateo 15:32-38 lucas 8:49-55 lucas 23:33-34, 44-46 Juan 20:11-20 © 2010 ti Intellectual Reserve, Inc. Nailatang amin a karbengan. Naimaldit iti EUA. Pannakaanamongna iti Ingles: 6/09. Pannakaanamongna a maipatarus: 6/09. Pannakaipatarus ti First Presidency Message, December 2010. Ilokano. 09372 864
M e n s a h e i t i V i s i t i n g te aCh i n g , D i s i eMb r e 2 0 1 0 ti Pagrebbengantayo a Makiramam iti aramid iti templo ken Pakasaritaan ti Pamilia Pammati • Pamilia • Tulong Adalem daytoy a material ken, no mayannatup, ilawlawagmo daytoy kadagiti kakabsat a babbai a sarungkaranyo. Usarem dagiti saludsod a makatulong kenka a mangpapigsa kadagiti kakabsat a babbai ken tapno mangaramid iti Relief Society kas aktibo a paset ti bukodmo a biag. Kadagiti napalabas a siglo adu a tattao ti natay nga awan ti ammoda maipapan iti ebanghelio. Sumagmamano kadagita a tattao ket isu dagiti nasinged ken adayo a kabagyam. Agur-urayda kenka a mangaramid iti napateg a panagsuki- sok tapno mabegkes a sangkamaysa dagiti pamiliam ken mangannong kadagiti pangisalakan nga ordinansa nga agpaay kadakuada. Kaaduan kadagiti templo ti lubong ket bassit laeng ti agipatpa- tungpal iti daytoy nga aramid. Inkari ti Apo a maisublinto ti puspusoyo kadagiti amma tapno saanto a naan- anay a madadael ti daga iti yaayna (kitaen iti DkK 2:2-3). Adda dagiti bukod a bendision nga awatem kas bunga ti pannaki- ramanmo iti aramid iti templo ken pakasaritaan ti pamilia. Maysa kada- gitoy ket ti rag-o a mariknam bayat ti panagserbim kadagiti kapuonam. Maysa pay ket ti pannakabaelmo a maikari iti maysa a rekomenda ti templo, a mangitanda iti pannaka- ikarim iti imatang ti Apo. Dagitay saan a maikari ita iti pribilehio a panangikut iti maysa a rekomenda ket kasapulanda ti mangitrabaho iti maysa a bishop wenno branch president tapno maikarida iti kabi- itan a panawen no mabalin. Dikayo maaddaan no awan daytoy napateg unay a kasapulan. Paneknekak nga agpaypayso ti Pannubbot ken ma- balin a mapakawan dagiti basbasol babaen iti umisu a panagbabawi. Bayat ti pannakiramantayo iti aramid iti templo ken pakasaritaan ti pamilia, awan duadua nga adda kadatayo ti Espiritu a mangliwliwa kadatayo kadagiti pannuboktayo ken mangtarabay kadatayo kadagiti napapateg a pangngeddeng. Ti ara- mid iti templo ken pakasaritaan ti pamilia ket paset ti aramidtayo a pa- nangipaay iti tulong, wenno serbi- sio, kadagiti bukotayo a kapuonan. Ni Julie B. Beck, sapasap a presidente ti Relief Society. Manipud kadagiti Nasantuan a Kasuratan Malakias 4:5-6; 1 Taga-Corinto 15:29; 1 Pedro 3:18-19; DkK 110:13-16; 128:24 Manipud iti Pakasaritaantayo "Kinuna ni Propeta Joseph Smith, 'Ti kaindaklan a pagrebbengantayo iti daytoy a lubong nga insangrat ti Dios kadatayo ket ti panangsapultayo kadagiti pimmusayen a kabagian- tayo' (History of the Church, 6:313). Manipud pay idi rugina, sinuportara- nen dagiti kakabsat iti Relief Society daytoy naindaklan nga aramid. Idiay Nauvoo idi 1842, ti tarigagay ni Sarah M. Kimball a makatulong kadagiti tra- bahador iti pannakapatakder ti tem- plo ket nangguyugoy iti grupo dagiti kakabsat a babbai a mangbuangay iti bagbagida tapno makapagserbida a nasamsamay. Bayat ti panangirugida nga agtataripnong, ti Propeta . . . binukelna ti umuna a Relief Society a maibatay iti pagtuladan ti priesthood. Manipud iti dayta a panawen, agtul- tuloy a nagtitinnulong dagiti kakabsat iti Relief Society a nangpadur-as iti aramid iti Templo ti Nauvoo. . . . "Idi 1855, walo a tawen kalpasan ti isasangpet dagiti Santo iti Utah, naipasdek ti Endowment House. Ni Eliza R. Snow, a maysa kadagiti sigud a miembro ti umuna a Relief Society ken nangtaginayon kadagiti kasu- ratan dayta a timpuyog, ket inawa- gan ni Presidente Brigham Young idi 1866 tapno agbalin a sapasap a presidente ti Relief Society. Isuna ken dagiti dadduma pay a kakabsat a babbai ket napudnoda a trabaha- dor iti Endowment House. Kalpa- sanna, bayat ti pannakaileppas dagiti Templo ti St. George, Logan, ken Manti, nagbiahe dagitoy a kakabsat a babbai iti tunggal templo tapno ma- kaaramidda iti trabaho nga agpaay kadagiti pimmusayen idiay." 1 NagadawaN 1. Mary Ellen Smoot, "Family History: A Work of Love," Ensign, Mar. 1999, 15. 1
Ania ti Maaramidko? 1. Kasano a matulongak dagiti kaka- satko a babbai a mangsukisok kadagiti kapuonanda ken mangannong kada- giti ordinansa iti templo nga agpaay kadakuada? ibilangmo dagiti kasasaad ti tunggal kabsat a babai bayat ti panangutobmo no kasano a maipaay dagiti kasapulanna. Mabalin nga ibi- langmo a ti aramid iti pakasaritaan ti pamilia ket masansan a makapapigsa kadagiti kabarbaro, agsubsublin, ken saan unay nga aktibo a miembro. 2. Kaano a naliwliwanak kadagiti pannubokko wenno natarabaynak kadagiti napapateg a pangngeddeng ti aramid iti templo ken pakasaritaan ti pamilia? Para iti ad-adu pay a pakaammo, inkayo iti © 2010 ti Intellectual Reserve, Inc. Nailatang amin a karbengan. Naimaldit iti EUA. Pannakaanamongna iti Ingles: 6/09. Pannakaanamongna a maipatarus: 6/09. Pannakaipatarus ti Visiting Teaching Message, December 2010. Ilokano. 09372 864 2